open-index/open-wikipedia-markdown huggingface dataset:
T. T. Oksala

**Timo Tapani Oksala** (9. huhtikuuta 1958 Joutseno – 13. joulukuuta 2010 Helsinki) oli suomalainen musiikkituottaja ja kitaristi.

## Elämä ja ura
Nuorena lukiolaisena Timo Oksala soitti kitaraa paikallisissa yhtyeissä. Joutsenolainen T-Team voitti Koulun suurjuhlien bändisarjan vuonna 1975 ja samana vuonna Oksala osallistui rock-yhtyeitten SM-kisojen loppukilpailuun lappeenrantalaisen Canto-yhtyeen kitaristina. Oksalan ura ammattimuusikkona käynnistyi vuonna 1978, kun hänen Canto-yhtyeen kanssa äänittämänsä nauha päätyi Harri Saksalan kuultavaksi. Nauhan kuultuaan Saksala sopi Oksalan kanssa tämän debyyttialbumin julkaisusta. *Radio Storm* ilmestyi vuonna 1978 Saksalan levymerkin Lobo Recordsin julkaisemana. Saksalan tuottamalla albumilla soittavat T. T. Oksalan (kitara, koskettimet, laulu) lisäksi Jukka Gustavson (urut), Pave Maijanen (basso) ja Upi Sorvali (rummut). Albumista ilmestyi cd-uusintapainos vuonna 2013.

Elokuussa 1979 Oksalan yhtye T. T. Oksala & Storm Band esiintyi Ruisrock-festivaalissa kokoonpanolla T. T. Oksala (kitara, koskettimet, laulu), Esa Kotilainen (koskettimet), Jakke Leivo (basso) ja Upi Sorvali (rummut). Syksyllä 1979 Oksala liittyi Piirpaukkeeseen ja kesällä 1981 Timo Kojon yhtyeeseen. Alkuvuodesta 1982 lähtien Oksala soitti Pekka Pohjola Groupissa ja oli mukana Hectorin Eurooppa-orkesterissa. Tämän jälkeen hän siirtyi pääasiassa tuottajaksi ja äänittäjäksi, mutta soitti toisinaan levyillä sessiomuusikkona. 

T. T. Oksala tuotti lukuisia suomalaisia rock-yhtyeitä. 1980-luvulla häntä käyttivät muun muassa Boycott, Keba, Liikkuvat Lapset, Pate Mustajärvi, Smack, SIG, Sielun Veljet, Peer Günt, Zero Nine ja Yö. Vuosikymmenen loppuun mennessä suomalaisissa musiikkipiireissä alettiin puhua ”T. T. Oksala -soundista”. Vuonna 1985 hän sai tuottaja-Emman.

1990- ja 2000-luvuilla hänen tuottamiaan yhtyeitä olivat muun muassa Negative, Ultra Bra, HIM, Lordi, Stratovarius, Suburban Tribe, Carmen Gray, Leningrad Cowboys, Fintelligens ja Nerdee

T. T. Oksala kuoli pitkäaikaiseen sairauteen 13. joulukuuta 2010. Hänet on haudattu Joutsenon vanhalle hautausmaalle.

Oksalan veli oli toimittaja Pekka Oksala.

## Albumit
**Radio Storm** (1978) LOBO 001
* Waves
* Late
* Stohom
* Opening
* The City is Burning
* Blue Wood
* Smoke
* Take Controll

**Shore Stories** (1988) Lighthouse LHLP 109
* Shamrock Shore
* Hymn for Tomorrow
* Carnival
* Rivers
* The Last Fight
* Sahara Bound
* Mind Games
* Haunting Me
* Shamrock Reprise

**[[This Rhythm]]** (1992) Amulet WISHCD 38
* I Can Get No Sleep
* I Could Be Rich
* The Only One
* Radio World
* Innocent Eyes
* Strange Times
* Angie
* This Rhythm
* The Dance
* Throw Me a Line
* Like a Sister
* John O'Dream
* Outro

## EP:t
**Border - EP** (1983) Q KUUM 1001
* Border
* Peaceful Border
* My Border
* Future Border

## Lähteet

## Aiheesta muualla
* Radio Storm -levyn esittely Rocket Recordsin sivuilla 
* Finnvox-studiot: TT Oksala In Memoriam
* Rytmi-lehti: TT Oksalan asenne oli Rock 
* 
* 
* 
* 
* 
* Ylen Elävä arkisto: T. T. Oksala esittelee kitarasyntesoijan
UNAIDS

**UNAIDS** eli **Yhdistyneiden kansakuntien yhteinen AIDS-ohjelma** (**Joint United Nations Programme on HIV and AIDS**) on YK:n HIV/AIDS-ohjelma. Vuonna 1996 perustetun ohjelman tehtävänä on HIV-tartuntojen ja AIDSin vastainen toiminta. Järjestö toimii n. 150 eri maassa. Sen tukijärjestöihin kuuluvat mm. WHO, Unicef, Maailmanpankki ja Unesco.

## Historia
UNAIDS perustettiin vuonna 1996. Sen perustamisesta oli 1993 päätetty Maailman terveysjärjestön yleiskokouksessa. Seuraavana vuonna ECOSOC hyväksyi ohjelman. Sen alkuperäisiin perustajiin kuuluvat Unicef, UNDP, UNFPA, Unesco ja WHO. YK:n kansainvälinen huumevalvontaohjelma liittyi sen rahoittajiin vuonna 1999, Kansainvälinen työjärjestö vuonna 2001, Maailman ruokaohjelma vuonna 2003 ja YK:n pakolaisjärjestö vuonna 2004.

## Tehtävä

UNAIDS:n ensisijainen tehtävä on johtaa, vahvistaa ja tukea työtä AIDS:n leviämisen estämiseksi. Se luo yleiset toimintalinjat aidsin vastaiselle toiminnalle, koordinoi tukijajärjestöjensä toimintaa alalla ja antaa niille teknistä apua.

UNAIDS:n otoimintaa ohjaa 22-jäseninen johtokunta, jonka muodostavat YK:n talous- ja sosiaalineuvosto ECOSOC:n nimeämät jäsenvaltiot, joiden valinnassa pyritään maantieteelliseen tasapainoon. Johtokunnassa on lisäksi kuusi edustajaa alkuperäisistä perustajajäsenistä ja viisi kansalaisjärjestöistä.

Vuonna 2002 valmistuneen arviointiraportin mukaan UNAIDS:n työ maailmanlaajuisella tasolla on onnistunut hyvin, mutta maatasolla tulokset ovat jääneet heikommiksi. Tiedon lisääntyminen ei ole vaikuttanut ihmisten käyttäytymiseen toivotulla tavalla. Tämän huomioon ottaminen tulevassa toiminnassa on suuri haaste, samoin uuden maailmanlaajuisen rahoitusjärjestelmän aikaansaaminen.

## Rahoitus
Vuonna 2015 UNAIDSin jäsenvaltiot rahoittivat sen toimintaa 194,6 miljoonalla dollarilla. Yhdysvallat oli suurin lahjoittaja 40 miljoonalla dollarillaan. Suomi lahjoitti noin 8,7 miljoonaa dollaria ja oli seitsemänneksi suurin lahjoittaja.

## Lähteet
*

### Viitteet

 

## Aiheesta muualla

* http://www.unaids.org/en/
Jean Todt

**Jean Todt** (s. 25. helmikuuta 1946 Pierrefort) on ranskalainen autourheiluvaikuttaja ja entinen FIA:n puheenjohtaja. Hän on myös toiminut Peugeot'n rallitallin ja Ferrarin Formula 1 -tallien päällikkönä (vuodet 1993–2007). Hän toimi myös lyhyen ajan Ferrarin toimitusjohtajana. Vuoden 2008 Todt toimi Ferrarin F1-tallin neuvonantajana.

Jean Todt on valmistunut EDC Paris Business Schoolistä.

## Ura
### Rallin MM-sarja
Jean Todt aloitti autourheilu-uransa rallin maailmassa. Hän toimi kymmenen vuoden ajan kartanlukijana useille suomalaisille kuljettajille (Timo Mäkinen, Rauno Aaltonen ja Hannu Mikkola) vuoteen 1981 asti. Tämän jälkeen hän siirtyi johtotehtäviin Peugeot'n rallitalliin. Hänen kaudellaan Peugeot voitti rallin maailmanmestaruudet vuosina 1985 ja 1986. B-ryhmän autojen kieltämisen jälkeen Peugeot siirtyi Todtin johdolla maastoralleihin käyttäen Peugeot 205 Turbo 16 -mallia pohjana. Maastoralleista vetäytymisen jälkeen Peugeot siirtyi prototyyppien MM-sarjaan 905-mallillaan. Tältä ajalta sen saavutuksiin kuuluu muun muassa Le Mansin 24 tunnin ajon voitot vuosina 1992 ja 1993, joista jälkimmäisenä Peugeotin onnistui valloittaa kolme ensimmäistä sijaa.

### Ferrarin tallipäällikkönä
Ferrari oli Todtin liityttyä talliin kriisissä, sillä se oli voittanut kuljettajien mestaruuden viimeksi vuonna , kun Jody Scheckter oli ajanut mestaruuteen tallin autolla. Todt alkoi uudistaa Ferrarin italialaista ilmapiiriä kansainvälisemmäksi ja palkkasi talliin huippunimiä maailmanmestaruuksia voittaneesta Benetton-tallista. Sieltä Ferrarille siirtyivät kaksinkertainen maailmanmestari Michael Schumacher ja tallin tekninen johtaja Ross Brawn. Yhteistyö tuotti hedelmää, kun Ferrari hallitsi valmistajien sarjaa voittamalla mestaruudet kausina –. Kaiken lisäksi Schumacher voitti kuljettajien mestaruudet kausina –2004. Lokakuussa 2006 Todt nimitettiin Ferrarin toimitusjohtajaksi, mutta hän jatkoi yhä tallipäällikön tehtävissä kauden  loppuun. Todtin viimeinen kausi tallipäällikkönä päättyi menestyksekkäästi, kun Ferrari voitti valmistajien ja sen kuljettaja Kimi Räikkönen kuljettajien mestaruuden.

### FIA:n puheenjohtajana
Huhtikuussa 2009 Jean Todt ilmoitti asettuvansa ehdolle FIA:n presidentti Max Mosleyn seuraajaksi. Lokakuussa pidetyissä FIA:n puheenjohtajavaaleissa hän voitti Ari Vatasen äänin 135-49 ja tuli valituksi FIA:n puheenjohtajaksi. Hänet on valittu uudelleen  puheenjohtajaksi kahdesti (vuosina 2013 ja 2017). 

### Muuta
Jean Todt on toiminut myös elokuvien parissa, mm. esiintymällä elokuvassa Asterix olympialaisissa, jossa hän näytteli Michael Schumacherin roolihahmon Schumixin hevosvaljakon tallipäällikköä. Lisäksi Todt on kihloissa näyttelijä Michelle Yeohin kanssa. Hän toimi myös apulaistuottajana elokuvassa The Lady, jossa Yeoh näytteli päähenkilöä myanmarilaista kansalaisaktivistia Aung San Suu Kyitä.

## Lähteet

## Aiheesta muualla
Pietari I

**Pietari I** on ollut seuraavien hallitsijoiden nimi:

*Pietari I (k. 311), Aleksandrian paavi
*Pietari I (k. 970), Bulgarian tsaari
*Pietari I (n. 1048–1078), Savoijin kreivi
*Pietari I (1068–1104), Aragonian ja Navarren kuningas
*Pietari II eli Katalonian Pietari I (1178–1213), Aragonian kuningas
*Pietari I (k. 1219), Latinalaisen keisarikunnan keisari
*Pietari III eli Valencian Pietari I (1239–1285), Aragonian kuningas
*Pietari I (1320–1367), Portugalin kuningas
*Pietari I (1328–1369), Kyproksen kuningas
*Pietari I Julma (1334–1369), Kastilian kuningas
*Pietari I, Kongon kuningas
*Pietari Suuri (1672–1725), Venäjän tsaari
*Pietari I (1747–1830), Montenegron ruhtinaspiispa
*Pedro I eli Pietari I (1798–1834), Brasilian keisari
*Pietari I (1844–1921), Serbian ja sittemmin Jugoslavian kuningas

## Katso myös
*Pietari I:n saari
Tyrannion

**Tyrannion Amisoslainen** (, ; ensimmäinen vuosisata eaa.) oli kreikkalainen grammaatikko ja kirjailija. Hän oli kotoisin Amisoksesta.

Tyrannion oli Hestiaios Amisoslaisen oppilas. Hänen alkuperäinen nimensä oli Theofrastos, mutta hänen kerrotaan saaneen uuden tyranniuteen viittaavan nimensä opettajaltaan, koska hän pyrki hallitsemaan muita oppilaita. Myöhemmin hän opiskeli Dionysios Traakialaisen alaisuudessa Rhodoksella. 

Tyrannion joutui Murenan ja Luculluksen vangiksi Pontoksen rannikolla vuonna 72 eaa. Mithridateen häviön jälkeen. Hän päätyi Roomaan, ja perusti suuren kirjaston. Kirjasto oli peräisin Apellikon Teoslaiselta, jonka kirjaston Sulla oli tuonut Roomaan. *[[Suda|Sudan]]* mukaan kirjastossa olisi ollut yli 30&nbsp;000 teosta.

Apellikonin kirjaston joukossa oli myös huomattava joukko Aristoteleen teoksia. Tyrannion oli aristoteelikko tai tämän filosofian ystävä (*filaristotelês*), ja näin ensimmäisiä henkilöitä, joka kokosi Aristoteleen teoksia. Tämän jälkeen varsinaisen työn teosten kokoamisessa ja järjestämisessä teki Andronikos Rhodoslainen Tyrannioksen toimittamasta materiaalista.

Tyrannion perusti myös koulun Ciceroiden taloon, ja toimi muun muassa Ciceron ja tämän veljen opettajana. Myös Strabon on maininnut Tyrannionin yhdeksi opettajakseen erityisesti maantieteen alalla.

## Lähteet

* Smith, William: *[http://www.ancientlibrary.com/smith-bio/3529.html Dictionary of Greek and Roman Biography and Mythology] *, 1870.
Tšerkasyn alue

**Tšerkasyn alue** () on Ukrainan keskiosassa sijaitseva hallinnollinen alue. Alueen hallinnollinen keskus on Tšerkasy (272&nbsp;651 as., 2021). Alueen väkiluku oli vuoden 2021 alussa noin 1&nbsp;178&nbsp;000. Väestöstä 57,2&nbsp;prosenttia asui tuolloin kaupungeissa tai kaupunkityyppisissä taajamissa.

Tšerkasyn alue rajoittuu lännessä Vinnytsjan, pohjoisessa Kiovan, idässä Pultavan ja etelässä Kirovohradin alueeseen. Alueen läpi virtaa Dnepr, johon padottuja, osin Tšerkasyn alueella sijaitsevia tekojärviä ovat pohjoisosan Kanivin tekojärvi ja itäosan Krementšukin tekojärvi.

## Hallinnollinen jako

Ukrainassa aluehallinnon toista tasoa edustavat piirit (*raion*). 

### Hallinnollinen jako vuodesta 2020
Ukrainan korkein neuvosto päätti heinäkuussa 2020 Tšerkasyn alueen piirien uudeksi lukumääräksi neljä. Alueuudistuksessa esimerkiksi kaikki alueen kaupungit liitettiin osaksi piirejä. Paikallistasolla asutus keskittyi 16 kaupunkiin (joissa oli yhteensä kaksi kaupunkipiiriä), 14 kaupunkimaiseen taajamaan ja 824 kylään.

Piirien perustiedot löytyvät oheisesta taulukosta. Useat piireistä olivat olemassa jo ennen heinäkuuta 2020. Niiden pinta-ala ja väkiluku tyypillisesti kasvoi huomattavasti uuden piirijaon johdosta.

Alueen suurimmat, yli 15&nbsp;000 asukkaan kaupungit ja niiden asukasluvut (vuoden 2021 alun arvio) olivat: Tšerkasy (272&nbsp;651 as.), Uman (82&nbsp;154 as.), Smila (66&nbsp;475 as.), Zolotonoša (27&nbsp;458 as.), Kaniv (23&nbsp;503 as.), Korsun-Ševtšenkivskyi (17&nbsp;474 as.), Zvenyhorodka (16&nbsp;490 as.), Špola (16&nbsp;573 as.) ja Vatutine (16&nbsp;096 as.).

### Hallinnollinen jako ennen vuotta 2020
Tšerkasyn alue oli ennen heinäkuun 2020 alueuudistusta jaettu kuntaa vastaavalla hallinnollisella tasolla 
20 piiriin ja kuuteen alueellisesti merkittävään kuntatason kaupunkiin. 
;Piirit

*Drabivin piiri
*Horodyštšen piiri
*H’rystynivkan piiri
*Kamjankan piiri
*Kanivin piiri
*Katerynopilin piiri
*Korsun-Ševtšenkivskyin piiri

*Lysjankan piiri
*Mankivkan piiri
*Monastyryštšen piiri
*Smilan piiri
*Špolan piiri
*Talnen piiri
*Tšerkasyn piiri

*Tšonobain piiri
*Tšyhyrynin piiri
*Umanin piiri
*Žaškivin piiri
*Zolotonošan piiri
*Zvenyhorodkan piiri

;Kaupunkipiirit
*Kaniv
*Smila
*Tšerkasy
*Uman
*Vatutine
*Zolotonoša

## Lähteet

## Aiheesta muualla

*Ex-governor of Ukraine's Cherkasy region declared internationally wanted  (interfax.com.ua)
Liber Chronicarum

**Liber Chronicarum** ("Kronikkojen kirja") eli **Nürnbergin kronikka** on yksi hienostuneimpia ja parhaiten dokumentoituja varhaisia painettuja kirjoja eli inkunaabeleita. Teos on kuvitettu maailmanhistoria. Se painettiin ensimmäisen kerran latinaksi kesäkuussa 1493, ja pian saman vuoden joulukuussa saksaksi. Teos painettiin Nürnbergissä. Teoksen kirjoittaja on Hartmann Schedel, ja Georg Alt oli vastuussa saksankielisestä käännöksestä. Albrecht Dürer todennäköisesti teki joitakin kirjan puupiirroksista. 

Tutkijat ovat arvioineet, että kirjasta julkaistiin noin 1400–1500 latinankielistä ja noin 700–1000 saksankielistä kopiota. Vuodelta 1509 säilynyt dokumentti mainitsee, että teoksesta oli myymättä 539 latinankielistä ja 60 saksankielistä kappaletta. Nykyaikaan teoksia on säilynyt noin 400 latinankielistä ja 300 saksankielistä kappaletta.

Keskiaikaisen käytännön mukaan kirjalla ei ollut varsinaista nimeä ja nimilehteä. Oppineet kutsuvat teosta yleisesti nimellä *Liber Chronicarum*, sillä nimi esiintyy latinankielisen version hakemiston alussa. Monilla kielillä teoksesta käytetään nimeä *Nürnbergin kronikka* (esimerkiksi ) painopaikan mukaan. Saksaksi teosta kutsutaan nimellä *Die Schedelsche Weltchronik* kirjoittajan mukaan.

## Aiheesta muualla

* Beloit Collegen sivusto ''Liber Chronicarumista''
Kiihdytinreaktori

**Kiihdytinreaktori** eli **ADS** () on teoriassa toimiva ydinvoimalaratkaisu korkea-aktiivisen ydinjätteen hävittämiseksi, ja käyttämiseksi energiantuotannossa. Tavanomaisiin ydinvoimaloihin soveltumattomien radioaktiivisten raskaiden atomien isotooppien ytimet kyetään teoriassa käyttämään energian hallittuun tuottamiseen käyttämällä neutronisäteilyä reaktion alkuun saattamisessa. Turvallisuusnäkökohtiakin on jossain määrin selvitetty. Teoria ja osa teknisistä ratkaisuista on kehitetty CERNissä viime vuosikymmenten aikana (1990-). Yhtäkään tämäntyyppistä reaktoria ei ole vielä (2005 mennessä) toiminnassa.
Piina (romaani)

**Piina** () on Stephen Kingin vuonna 1987 kirjoittama romaani. Kingin piti alun perin julkaista teos salanimellä Richard Bachman, mutta salanimi ehti paljastua ennen kirjan valmistumista. King oli suunnitellut *Piinan* nostavan Bachmanin bestseller-listoille.

Kirja on julkaistu suomeksi Tammen kustantamana ja Ilkka Rekiaron kääntämänä vuonna 1989.

Romaanista tehtiin elokuvaversio vuonna 1990 ohjaajana Rob Reiner ja käsikirjoittajana William Goldman. Elokuvan pääosissa ovat James Caan ja Kathy Bates.

Suomessa teoksen pohjalta on esitetty neljä näytelmää perustuen William Goldmanin elokuvakäsikirjoitukseen: Tampereen- ja Kuopion teatterin esittäminä vuonna 2019, Porin teatterin esittämänä vuonna 2023 ja Seinäjoen kaupunginteatterin esittämänä vuonna 2025.

## Juoni

Kirja kertoo Paul Sheldonista, kirjailijasta, joka joutuu auto-onnettomuuteen. Tien varrelta hänet korjaa käsiinsä Annie Wilkes, entinen sairaanhoitaja, jolla on synkkä menneisyys. Paul herää onnettomuuden jälkeen Annien kotoa vierashuoneesta. Hän tuntee murtuneissa jaloissaan suurta kipua. Annie helpottaa tätä särkylääkkeellä nimeltä Novril, johon Sheldon addiktoituu. 

Paul on kuuluisa Misery-romaaneistaan, jotka kertovat 1800-luvulla elävästä naisesta nimeltä Misery. Annie rakastaa näitä romaaneja yli kaiken. Kuitenkin hiljattain Paul on mennyt tekemään niin tuhmasti, että hän on antanut viimeisimmässä Misery-kirjassaan päähenkilön kuolla. Niinpä hänen on nyt herätettävä Misery henkiin kirjoittaessaan uutta Misery-kirjaa Annien luona tai luoja tietää, mitä Lohikäärmenaisena tunnettu Annie hänelle tekee. 

Annie nostaa Paulin pyörätuoliin, jotta tämä pystyisi kirjoittamaan kirjaansa kirjoituskoneella. Pyörätuolissaan Paul onnistuu Annien poissa ollessa pakenemaan vierashuoneesta, johon Annie on tämän lukinnut. Ensimmäisellä kerralla hän hakee Novril-lääkettä varastoon, sillä hän on huomannut, että Annie saattaa lähteä pois pitkäksikin aikaa varsinkin suuttuessaan. Myöhemmin hän lähtee etsimään pakotietä, mutta huomaa, että kaikki ovet ovat lukossa. Hän kuitenkin löytää todisteita Annien synkästä menneisyydestä sarjamurhaajana. 

Sheldonin on monesti sanottu olevan aivan kuin King itse.

## Lähteet

## Aiheesta muualla
* Heikki Kauma: Piina. Kalaksikukko 14.9.1999 (Web Archive 2002).
Kupoli

**Kupoli** eli **kupuholvi** (latinan sanasta *cupa* ’tynnyri, sammio’) on pyöreiden, monikulmaisten tai neliömäisten tilojen kaarevarakenteinen holvikatto. Kupolin laella on toisinaan avoin tai ikkunallinen torni, lanterni. Kupolin lieriömäistä tai monikulmaista kantaa kutsutaan *rummuksi* tai *tampuuriksi*.

Esihistorialliselta ajalta tunnetaan Välimeren alueen kupolihaudat, joissa muoto oli saatu aikaan muuria ulontamalla ja rakentamisen edetessä kivikehää kaventamalla. Tunnetuimpia niistä ovat Mykenen kupolihaudat. Varsinaisen holvikupolien rakennustaidon on määritelty kehittyneen Etu-Aasian alueella. Roomalaisilla kupoleiden rakentaminen oli jo teknisesti korkealle kehittynyttä, mistä esimerkkinä muun muassa Pantheonin temppeli Roomassa. Bysantin kulttuurissa kupoliholvilla oli huomattava asema rakennustaiteessa, mestarinäytteenä Justinianus I:n vuonna 537 rakennuttama Hagia Sofia. Bysantin vaikutus oli sittemmin nähtävissä muun muassa islamilaista arkkitehtuuria edustavissa moskeijoissa ja Italian renessanssiajan arkkitehtuurissa (muun muassa Rooman Pietarinkirkko).

Ortodoksisen rakennusperinteen erityispiirteenä ovat kirkkojen sipulin- tai joskus liekinmuotoiset kupolit, yhtenä tunnetuimpana esimerkkinä 1500-luvun puolivälissä rakennettu Pyhän Vasilin katedraali Moskovassa. Sipulimuotoa on käytetty myös Itävallan, Etelä-Aasian ja Kaukoidän kulttuureissa, muun muassa Taj Mahalissa Intian Agrassa on sipulikupolit.

Nykyaikaisten urheiluareenojen kattorakenteena käytetään usein kupolia.

## Lähteet

## Aiheesta muualla
Kuivapari

**Kuivapari** on pariston sisällä oleva kahden eri metallin pari, jossa elektrolyyttinä ei ole neste. Se on primäärinen virtalähde, jota ei varata toistuvasti. Muun muassa radioissa ja taskulampuissa käytetään kaikkein yleisimmin 1,5 voltin kuivaparia. 4,5 voltin litteässä paristossa on 3 sarjaan kytkettyä kuivaparia.

Kuivapareja on useita tyyppejä, joista tärkeimpiä ovat:
* Sinkki-hiili-paristo
* Alkaliparisto
* Litiumparisto
Rosenrot

**Rosenrot** () on saksalaisen industrial metal -yhtye Rammsteinin viides studioalbumi. Se ilmestyi 28. lokakuuta 2005. Albumin ensimmäinen single oli *Benzin*, joka julkaistiin 7. lokakuuta 2005. 

Albumin on sanoittanut kokonaan laulaja Till Lindemann, mutta muut yhtyeen jäsenetkin vaikuttivat niihin. Rosenrot on laulettu muiden Rammsteinin albumien tavoin pääosin saksaksi. Kappale "Stirb nicht vor mir" on osittain englanninkielinen ja "Te quiero puta!" on espanjaksi. Yhtye on kutsunut Rosenrotia "romanttiseksi hetkekseen." 

## Taustaa
Albumin nimeksi ajateltiin aluksi antaa *Reise, Reise Vol. 2*, mutta se muutettiin *Rosenrotiksi* 18. elokuuta 2005. Rammsteinin jäsenet ovat kuvailleet levyä eräänlaiseksi *Reise, Reise* -albumin jatko-osaksi, tai toiseksi osaksi. Albumi on koottu pääosin *Reise, Reisen* lopulliselta julkaisulta pois jätetyistä kappaleista (kuusi kappaletta), mikä osakseen selittää sen yleisesti Rammsteinin perinteisestä tyylistä poikkeavana pidetyn tyylin.

Albumin kansi on sama kuin *[[Reise, Reise]]* -albumin japanilaisessa versiossa. Siinä on jäänmurtaja USS Atka kuvattuna 13. maaliskuuta 1960 McMurdo Stationilla, Rossin jäähyllyllä, Etelämantereella. 

## Julkaisu
Rammstein ei juurikaan markkinoinut tätä albumia vaan yhtye nosti fanien odotuksia muilla tavoilla. Albumin ensimmäinen single "Benzin" sai ensiesityksensä 70 000:n ihmisen edessä, Berliinin Wuhlheidella kesäkuussa 2005 neljän konsertin putkessa. Rammsteinin omalla virallisella nettisivulla oli laskuri julkaisupäivään sekä minuutin mittaisia pätkiä kuultavana kuudesta kappaleesta. Sähköisessä postikortissa oli pätkä "Rosenrot"-laulua sekä kuvia yhtyeestä ja perustietoa levystä.

Rosenrotista on saatavilla myös rajoitettu painos. joka sisältää bonus-dvd:n.

## Kappaleet

### Rajoitetun painoksen bonus-DVD
Rajoitettu painos sisältää normaalin CD:n lisäksi DVD:n, jossa on kolme live-esitystä
# Reise, Reise (Arenes De Nimes, Nimes/Ranska heinäkuu 2005 )
# Mein Teil (Club Citta, Kawasaki/Japani kesäkuu 2005 )
# Sonne (Brixton Academy, Lontoo/Englanti helmikuu 2005 )

## Kokoonpano
;Rammstein
* Till Lindemann – laulu
* Christoph Schneider – rummut
* Christian Lorenz – koskettimet
* Oliver Riedel – baso
* Richard Z. Kruspe – soolokitara, taustalaulu
* Paul Landers – kitara, taustalaulu

;Muut muusikot
* Sharleen Spiteri – laulu (kappale 6)
* Bobo – taustalaulu (kappale 6)
* Christo Hermanndos – trumpetti (kappale 9)
* Carmen Zapata – laulu (kappale 9)
* Olsen Involtini – jousisovitus (kappale 8)
* Sven Helbig – trumpetti (kappale 9)
* Matthias Wilke – kapellimestari (kappaleet 1, 2 ja 4)

## Arviot
* Allmusic: 
* Desibeli.net: 
* Imperiumi.net: 
* Nyt.fi: 
* Soundi: 

## Lähteet

## Aiheesta muualla
*Rosenrot-albumi Rammsteinin kotisivuilla
James Eads

**James Buchanan Eads** (23. toukokuuta 1820 – 8. maaliskuuta 1887) oli yhdysvaltalainen keksijä ja insinööri. Hän syntyi Indianan Lawrenceburgissa ja vietti nuoruutensa Mississippin varrella Saint Louisissa, missä kiinnostui vesiliikenteestä. Hän sai nimensä äitinsä serkun, tulevan presidentin James Buchananin mukaan.

Hän kehitti sukelluskellon lähinnä haaksirikkoutuneiden alusten lastin pelastamiseen. Sisällissodan aikana hän sai tunnustusta unionilta kehitettyään panssaroituja aluksia, joita rakennutti viidessä kuukaudessa kahdeksan kappaletta. Mississippi-joen alajuoksun ajoittaisen madaltumisen ongelmaa hän pyrki ratkaisemaan onnistuneestikin aallonmurtajien avulla. Hän rakennutti Mississippin yli rautatie- ja maantiesillan Saint Louisin kaupungin kohdalla. Tämä Eads Bridge on yhä toiminnassa. Hän suunnitteli myös Meksikon poikki kulkevan rautatien yhdistämään Meksikonlahden liikenteellisesti Tyyneen valtamereen, mutta tätä suunnitelmaa ei toteutettu.

Eads kuoli Bahamalla Nassaussa.
Joulukärpänen

**Joulukärpänen** oli vuosina 1927–1967 ilmestynyt Otavan kustantama joululehti. 

Lehteä toimitti Veli Giovanni. Toisena toimittajana oli alkuun Yrjö Soini ja kuvittajana Topi Vikstedt. Kuvituksia tekivät myöhemmin muun muassa Ola Fogelberg, Eeli Jaatinen ja Pauli Soisalo. Lehden tunnushahmona ollut kärpänen esiintyy jokaisessa kansikuvassa.

Joululehdet eivät aina ole olleet uskonnollisia, vaan niissä on usein tehty pilaa poliitikoista, yleisestä maailmanmenosta ja itse jouluunkin on suhtauduttu humoristisesti.

*Joulukärpänen* oli aikoinaan hyvin suosittu, kuten myös *[[Arijoutsin Pippuri|Joulupippuri]]* ja ''Lipeäkala''. Monet humoristiset joululehdet lopettivat ilmestymisensä 1960-luvun loppupuolella, lukuun ottamatta Arijoutsin *Joulupippuria,* joka ilmestyi vuoteen 1974.

## Lähteet
Kaukoitä

**Kaukoitä** on Aasiassa sijaitseva alue, johon luetaan kuuluvaksi Kiina, Mongolia, Korean niemimaa, Japani ja Venäjän itäisin osa sekä joskus myös Kaakkois-Aasia saaristoineen.

## Katso myös
*Itä-Aasia

## Lähteet
Kapteeni Miki

**Kapteeni Miki** (*Capitan Miki*) on villin lännen sarjakuva, jota julkaistiin Suomessa 1950-luvulta 1980-luvun alkuun. Mikin loivat italialaiset *Pietro Santoris* (1926 - 1989), *Dario Guzzon* (1926 - 2000) ja *Giovanni Sinchetto* (1925 - 1989) yhteisellä taiteilijanimellä *EsseGesse* vuonna 1951. Sarjakuvaa piirsivät 60-luvun jälkeen muutkin, mutta 1980-luvulla sen tekeminen lopetettiin. Kotimaassaan Italiassa sarja oli 50-luvulla Tex Willeriäkin suositumpi.

Kapteeni Miki on 16-vuotias orpo poika, joka liittyy vanhempiensa kuoleman jälkeen Nevada Rangerseihin eli joissakin tarinoissa Nevadan ratsujääkäreihin. Hän yleni nopeasti ensin kersantiksi, sitten luutnantiksi ja lopulta kapteeniksi. Mikin apuna toimivat viinaanmenevät *Windy* eli *Kaksois-Rommi* (Doppio Rhum) ja entinen hammaslääri *tohtori Salasso* (Dottor Salasso). Rangerien linnakkeen *Fort Coulverin* päällikön *eversti Brownin* pisamanaamainen tytär *Susy* on Mikin tyttöystävä. 

Ensimmäisen kerran Mikiä julkaistiin Suomessa vuosina 1953 - 1965 yhden rivin liuskamuotoisissa Gordon Jim ja Villi länsi -lehdissä. Vuonna 1978 ilmestyi viisi pokkarimuotoista sarjaa ja vuoden 1979 lopusta vuoden 1981 alkuun yhdeksän A4-lehteä, joiden tarina jäi kesken.

## Aiheesta muualla
* Kapteeni Miki -lehtien kannet
* EsseGesse 
* Kuvia Kapteeni Mikistä
M2 Bradley

**M2 Bradley** on yhdysvaltalainen jalkaväen taisteluvaunu (*Infantry fighting vehicle*, IFV). M2 ja sen tiedusteluversio M3 ovat Yhdysvaltain maavoimien ainoat rynnäkköpanssarivaunumallit. Bradleystä on tehty myös Stinger-ohjuksin varustettu ilmatorjuntaversio, M6 Linebacker. Bradleyn valmistaja oli aiemmin yhdysvaltalainen United Defense Industries UDI). Maaliskuussa 2005 UDI liitettiin yrityskaupan seurauksena brittiläisen BAE Systems teollisuuskonsernin osaksi. Bradley M2/M3 taisteluvaunun valmistajaksi tuli konsernin *BAE Systems Land & Armaments*.       

## Yleistietoa

M2 Bradley suunniteltiin jalkaväen kuljettamiseen taisteluun ja sen taistelun tukemiseen. Bradley voi tuhota myös vihollisen kalustoa panssarintorjuntaohjuksilla ja konetykillä. Vaunu kuljettaa kolmea miehistönjäsentä ja kuuden sotilaan jalkaväkiryhmää. 

M2 Bradley on 6 metriä pitkä, 3,6 metriä leveä ja 3,2 metriä korkea. Sen huippunopeus on 66 kilometriä tunnissa. Painoa vaunulla on 30,4 tonnia. Bradleyn pääase on sähkötoiminen 25 millimetrin M242 Bushmaster -konetykki. Panssarintorjunta-aseistukseen kuuluu TOW-panssarintorjuntaohjuksen ampumalaite, jossa on ampumavalmiina kaksi ohjusta. Vaunussa on myös putken suuntainen 7,62 mm M240 -konekivääri.

## Historia

M2 Bradleyn kehitystyö alkoi vuonna 1968 vastauksena neuvostoliittolaiselle BMP-1-rynnäkkövaunulle. Palveluskäyttöön se tuli vuonna 1981, samoihin aikoihin Neuvostoliiton BMP-2-rynnäkköpanssarivaunun kanssa. Se nimettiin kenraali Omar Bradleyn mukaan ja otettiin Yhdysvaltain maavoimien käyttöön vuonna 1981. BAE Systems North America on valmistanut niitä tähän mennessä jo 6&nbsp;720 kappaletta.

Persianlahden sodan aikana Bradleyt tuhosivat enemmän irakilaisia panssariajoneuvoja kuin M1 Abrams -taistelupanssarivaunut. Yhdysvallat menetti sodassa 20 Bradleytä, mutta niistä irakilaiset tuhosivat vain kolme. Loput 17 tuhoutuivat omien joukkojen tulessa. Tällaisten tapausten välttämiseksi Yhdysvallat alkoi liittää niihin tunnistuspaneeleja.

Bradleytä käytettiin myöhemmin Irakin sodan aikana, mutta niiden on todettu olevan haavoittuvia sissien yllätyshyökkäyksiä vastaan.

## Lähteet

## Aiheesta muualla
*Infantry Fighting Vehicle M2 Bradley  (50megs.com)
Szczecin

**Szczecin** (IPA: ; ) on satamakaupunki Luoteis-Puolassa ja Länsi-Pommerin voivodikunnan pääkaupunki. Kaupungissa asuu noin 408 000 ihmistä (727 000 koko pääkaupunkiseudulla), ja se on siten voivodikuntansa suurin kaupunki ja Puolan seitsemänneksi suurin kaupunki. Szczecin on tärkeä poliittinen, kulttuurillinen ja taloudellinen keskus maan luoteisosalle sekä yliopistokaupunki ja tärkeä liikennekeskus. Se sijaitsee Dąbiejärven ja Oder-joen varrella, noin 90 kilometrin päässä Itämerestä.

Ekstraklasassa pelaava jalkapalloseura MKS Pogoń Szczecin on kotoisin Szczecinistä.

## Historia

Vuoteen 1945 asti Saksaan kuulunut kaupunki on perustettu 1243, mutta paikalla tiedetään olleen asutusta jo ainakin 700-luvulla. Kaupungissa on sekä preussilaista että slaavilaista vaikutusta. Kaupunki kuului Ruotsille vuosina 1648–1720, jolloin se toimi myös Ruotsin Pommerin pääkaupunkina.

Toisen maailmansodan jälkeen Szczecin jäi ensin osaksi Neuvostoliiton Saksan miehitysvyöhykettä, mutta kaupunki luovutettiin pian Puolalle. Tämä oli vastoin liittoutuneiden sopimusta Oder–Neisse-linjasta Saksan ja Puolan tulevana rajana. Saksalaiset asukkaat karkotettiin ja tilalle tuotiin puolalaisia asukkaita Neuvostoliittoon liitetystä Itä-Puolasta. Neuvostoliitto piti kaupungin sataman hallussaan vuoteen 1955, jolloin sekin luovutettiin Puolalle.

## Liikenne
Paikallisliikennettä hoitavat bussit, raitiovaunulinjat ja paikallisjunat. Junia lukuun ottamatta julkinen liikenne on kunnallisen liikennelaitoksen hoidossa. Ensimmäinen raitiovaunulinja avattiin vuonna 1879. Nykyisin linjoja on 12.
Szczecinin keskusasemalta liikennöi junia myös Puolan ulkopuolelle, muun muassa Berliiniin.
Szczecinissa sijaitsee yksi Puolan tärkeimmistä satamista, eli osa Szczecin-Świnoujścien satamaa.
Lentoliikennettä palvelee Szczecin Goleniów kansainvälinen lentoasema, joka sijaitsee noin 45 km koilliseen kaupungin keskustasta.

## Ystävyyskaupungit

*  Bremen
*  Bremerhaven
*  Dalian
*  Esbjerg
*  Friedrichshain-Kreuzberg (Berliini)
*  Greifswald
*  Kingston upon Hull
*  Klaipėda
*  Lyypekki
*  Malmö
*  Murmansk
*  Rostock
*  St. Louis


Kuva:Teatr Letni w Szczecinie 1 (Piotr Kuczynski).jpg|Teatr Letni -kesäteatteri.
Kuva:Mk Stettin Loitzhaus.jpg|Loitzin talo.
Kuva:PolandSzczecinSeaMuseum.JPG|Kansallismuseo.
Kuva:0908 PAZIM Szczecin SZN 1.jpg|Pazim-pilvenpiirtäjä.
Kuva:0910 Bazylika archikatedralna św Jakuba Szczecin.jpg|Pyhän Jaakon katedraali.
Kuva:Manzelbrunnen 3.jpg|Sedinan patsas.
File:Mk Stettin Hafen2.jpg|Szczecinin satamaa.
File:TTSRSzczecin17.jpg‎|The Tall Ships’ Races -kilpailu vuonna 2007
File:Pomeranian Medical Academy in Szczecin.jpg‎|Pommerin lääketieteellinen yliopisto.
‎File:PolandSzczecinGrumbkow.JPG|Kulttuuriakatemia.


## Katso myös
* Stettinin rauha

## Lähteet

## Aiheesta muualla
Giza

**Giza** (;  Al-Jizah) on Egyptin kolmanneksi suurin kaupunki, Gizan kuvernementissa Niilin länsipuolella, vastapäätä Kairoa.

Kairosta puhuttaessa tarkoitetaan yleensä myös Gizaa, joka sijaitsee Suur-Kairon alueella. Giza tunnetaan sfinksistä, Memfiin raunioista ja pyramidialueestaan, jolla sijaitsevat Kheopsin, Khefrenin ja Menkauren pyramidit.

## Väestö
Väkiluvun kehitys on seuraavanlainen (luvuissa Gizan eli Al-Jizahin ohella mukana Al-Warrāq ja Al-Ahrām): 1&nbsp;883&nbsp;189 (vuonna 1986), 2&nbsp;521&nbsp;197 (1996) ja 3&nbsp;021&nbsp;542 (2006). Koko Gizan kuvernementin väkiluku on noin kaksinkertainen Gizan kaupunkiin verrattuna. 

## Lähteet

## Aiheesta muualla

* Introducing Giza   (lonelyplanet.com)
ADS

**ADS** voi tarkoittaa ainakin seuraavia asioita:
* Accelerator Driven Systems, kiihdytinreaktori
* Approved Destination Status, Kiinan kansantasavallassa käytössä oleva järjestelmä, jonka mukaan maan kansalaiset voivat matkustaa vapaa-ajan matkoille vain erikseen listattuihin kohteisiin
* Advanced Design System, Hewlett-Packardin piirisuunnitteluohjelmisto.
* Advanced Disinformation Systems, Bonk Businessin disinformaatiojärjestelmä
* American Depositary Share, Yhdysvaltain pankkijärjestelmään talletettu ulkomainen osake, jolla käydään kauppaan Yhdysvaltain pörsseissä talletustodistusten (ADR, American Depositary Receipt) avulla.
Valtatie 26

**Valtatie 26** on Haminasta Pyhällön kylän kautta Luumäen Taavettiin johtava valtatie. Tie yhdistää valtatiet 7 ja 6, ja se on tärkeä yhteys Etelä-Karjalan puunjalostusteollisuuden sekä Kotkan ja Haminan satamien välillä. Tämän vuoksi sillä liikkuu paljon raskasta liikennettä. Tien pituus on vain noin 46 kilometriä, ja se onkin valtatien 29 jälkeen Suomen toiseksi lyhin valtatie. Tie on kokonaan kaksikaistainen ja melko kapea, mutkainen ja mäkinen. Valtatie 26 on vaihtoehtoinen reitti Helsingistä Lappeenrannan suuntaan; se on vain seitsemän kilometriä pidempi kuin valtatien 6 kautta kulkeva reitti ja hyödyntää Kotkan ohittavaa moottoritietä, mikä kompensoi matka-aikaeroa.

Haminan ja Luumäen lisäksi tie kulkee lyhyen matkan myös Kouvolan kaupungin alueella.

## Reitti ja tieyhteydet
*Hamina (vt 7 E18)
*Kouvola
*Luumäki (st 384, vt 6, st 378)

## Historiaa
Haminan ja Taavetin välinen tie on rakennettu 1950-luvulla korvaamaan luovutetuille alueille jääneitä tieyhteyksiä. Samoihin aikoihin siitä tuli kantatie 61. Valtatieksi tie muutettiin vuoden 1996 tienumerouudistuksessa.

Valtatiehen 7 kuuluvan Haminan ohikulkutien rakentamisen yhteydessä valtatien 26 alku siirrettiin Husulaan, noin neljä kilometriä aiemmasta alkupisteestä Summasta pohjoiseen.

## Joukkoliikenne

Valtatiellä 26 on useita linja-autovuoroja päivässä. Vuorotarjonta muodostuu suureksi osaksi Helsingin ja Imatran välisestä pikavuoroliikenteestä. Tämän lisäksi on tiellä kulkee lyhyemmän matkan vakiovuoroja muun muassa Kotkan ja Lappeenrannan välillä. Eräät vuorot jatkavat Imatralta Savonlinnaan ja Joensuuhun. Öisin tiellä kulkee Helsinki–Joensuu-yöpikavuoro.

## Tiehankkeita
Tietä on suunniteltu parannettavaksi vuoteen 2030 mennessä useassa vaiheessa muun muassa tietä leventämällä, rakentamalla ohikulkuteitä taajamien ohi, ohituskaistoja rakentamalla sekä liittymiä, jalankulun ja pyöräilyn olosuhteita, pohjavesisuojausta ja meluntorjuntaa parantamalla. Koko hankkeen kustannusarvio kesäkuun 2005 kustannustasossa on 49 miljoonaa euroa.

Kesällä 2017 tie päällystettiin kokonaan uudelleen ja kesällä 2018 tielle rakennettiin kaksi kilometrin pituista ohituskaistaa.

## Lähteet
*
*
*
*Google Earth -tietokoneohjelma. 2007. Google.
*
*

### Viitteet
Maizuru

**Maizuru** () on Japanin kaupunki Honshūn saarella Kansain alueella Kioton prefektuurissa. Se sijaitsee Japaninmeren rannalla prefektuurin pohjoisosassa Kioton luoteispuolella. Maizurussa on 84&nbsp;115 asukasta (vuonna 2017) ja sen pinta-ala on 342,12 neliökilometriä. Satamakaupungiksi kehittymistä on edesauttanut suojainen Maizurunlahti, joka on ihanteellinen luonnonsatama. 

## Maantiede
Maizurunlahti on vuonomainen ja kaksihaarainen, jonka vuoksi kaupungissa on erikseen itäinen ja läntinen osa omine satamineen. Vuoret ympäröivät jyrkkärantaista Maizurunlahtea aivan lahden suulle saakka ja jakavat sen keskeltä kahteen lahdenpohjukkaan. Molemmissa lahdenpohjukoissa on ranta-alanko, jossa sijaitsevat satamat ja kaupunkitaajamat. 

## Historia
Alkujaan Maizuru on historiallinen linnakaupunki. Tanaben linna rakennettiin 1500-luvulla suojaksi epävakaita oloja vastaan. Linna muistutti taivaalla kaartelevaa kurkea, joten paikkaa alettiin kutsua Maizuruksi, jonka merkitys on lentävä kurki. 

Virallisesti satama perustettiin vasta 1901 ja itäisestä satamasta tehtiin laivastotukikohta, joka palveli heti tärkeässä osassa Venäjän-Japanin sodassa. Pian myös läntinen satama peruskorjattiin, ja siitä muodostui ulkomaankauppasatama erityisesti Kiinaan ja Koreaan sekä myöhemmin Venäjälle. Sen jälkeen kun toisen maailmansodan päätyttyä Maizurun kautta oli kotiutettu satojatuhansia sotilaita, sataman sotilaallinen merkitys on vähentynyt ja se on kehittynyt nimenomaan kauppasatamana, joka palvelee Kansain aluetta.

Itäinen ja läntinen Maizuru olivat aiemmin hallinnollisesti erillään, kunnes ne yhdistettiin 1943 nykyiseksi Maizurun kaupungiksi.

## Liikenne
Satamakaupungille meri on ollut aina luonnollinen väylä. Yhä kaupungista on säännöllinen autolauttayhteys Hokkaidōn saarelle. Rautatie- ja maantieliikennereitit kulkevat rannikkoa pitkin naapurikaupunkeihin ja kauemmaksi. Sisämaahan johtaa kapea sola, jonne on rakennettu maantie- ja rautatieyhteys Ayaben kautta Kiotoon. Rautatie sähköistettiin 1999.

Liikenneyhteydet ovat parantuneet 1991 Maizuruun saakka avatun Osakan alueelta johtavan moottoritien myötä. Moottoritietä varten on rakennettu vuoriston läpi useita tunneleita.

## Lähteet

## Aiheesta muualla

*Kaupungin internetsivut
Tianetin piirikunta

**Tianetin piirikunta** () on piirikunta Mtskheta-Mtianetin hallintoalueella Georgian itäosassa. Piirikunnassa on noin 9&nbsp;468 asukasta (2014) ja sen pinta-ala on 906 neliökilometriä. Sen alue on vuoristoinen. Se käsittää historiallisen Ertso-Tianetin alueen Iori-joen yläjuoksulla.

Piirikunnan keskus on Tianetin kaupunkityyppinen taajama. Taajamassa on paikallismuseo, joka on perustettu vuonna 1952.

Tianeti (G.N. 2012).jpg|Tianeti.
Tianeti (Photo A. Muhranoff, 2010).jpg|Tianeti.

## Lähteet

## Aiheesta muualla
Team Associated

**Team Associated** (**Associated Electrics**, **Asso**) on yhdysvaltalainen radio-ohjattavien pienoisautojen valmistaja. Nykyisin Team Associated tunnetaan RC10 TC5 FT -touringkilpa-autostaan. Lisäksi Asso on dominoinut krossikisoja, viimeisimpänä maailmanmestaruuskisojen neloisvoitto takavedossa ja kolmoisvoitto nelivedossa RC10 B44 -mallillaan. Myös Associated R5 1:12 autolla voitettiin Bankogissa maailman mestaruus marraskuussa 2008. 

## Automallit
* Krossi: B2, B3, B4, B4.1, B44, B44.1, RC8
* Trukit: T2, T3, T4 ja T4.1
* Touring: RC18, Tc3, Tc4, Tc5, Tc6
* Minit 1:18: 18T 18B 18MT RC18R
* Mattoautot L3, L4, L5

## Aiheesta muualla
* Team Associatedin kotisivut 
* Team Associatedin Suomen maahantuonti ja myynti.
Viking

**Viking** tai **Wiking** voi tarkoittaa seuraavia asioita:
__Notoc__
* Viking Press, yhdysvaltalainen kirjankustantamo
* Viking tai Wiking, miehen etunimi
* Viking, salanimenä:
** Klaus Viking (s. 1945), ruotsinsuomalainen kirjailija

## Avaruustekniikka
* Viking-ohjelma, Marsin tutkimusohjelma
** Viking 1, Viking-ohjelman Mars-luotain
** Viking 2, Viking-ohjelman Mars-luotain
* Viking, amerikkalainen 1950-luvun raketti.
* Viking, Ruotsin ensimmäinen avaruusalus

## Merenkulku
* Viking Line, laivanvarustamo
** M/S Viking 1, Viking Linen vuonna 1970 valmistunut autolautta
** M/S Viking 2, Viking Linen vuonna 1940 valmistunut autolautta
** M/S Viking 3, Viking Linen vuonna 1972 valmistunut autolautta
** M/S Viking 4, Viking Linen vuonna 1973 valmistunut autolautta
** M/S Viking 5, Viking Linen vuonna 1974 valmistunut autolautta
* S/S Viking, vuonna 1924 valmistunut autolautta
* Jahre Viking (myös muilla nimillä), kaikkien aikojen suurin laiva
* KNM Viking, Norjan laivaston panssarikansiristeilijä
* HMS Viking (1909), Britannian Kuninkaallisen laivaston hävittäjä
* Purjelaiva Viking, joka on kuulunut Gustaf Eriksonille

## Muut
* SS-Wiking, SS-joukkojen divisioona
* Vickers Viking, lentokonetyyppi
* Viking FK, norjalainen jalkapalloseura
* S-3 Viking, yhdysvaltalainen sotilaskone
* Ville Viking, laivakissa, Viking Linen maskotti
* Viking Life-Saving Equipment,  tanskalainen pelastusvälinevalmistaja
* Wiking Division, Diabolin studioalbumi vuodelta 2015

## Katso myös
*Vikingen
*Viikingit (täsmennyssivu)
Robert Ludlum

**Robert Ludlum** (25. toukokuuta 1927 New York – 12. maaliskuuta 2001) oli yhdysvaltalainen kirjailija, joka julkaisi 30-vuotisen uransa aikana 21 vakoiluromaania. Ludlum kirjoitti alkuvuosina myös kirjailijanimillä **Jonathan Ryder** ja **Michael Shepherd**. Hänen kirjoissaan esiintyy yleensä yksi mies tai pieni joukko, jotka taistelevat salaisia järjestöjä tai salaliittoja vastaan.

## Elämä ja ura
Ludlum syntyi New Yorkissa vuonna 1927 ja varttui New Jerseyn esikaupungissa. Isänsä kuoltua Ludlum kävi yksityiskouluja Connecticutissa ja valmistui Wesleyan Universitystä opiskeltuaan muun muassa taidetta, historiaa, kirjallisuutta ja filosofiaa. Toisen maailmansodan aikana Ludlum värväytyi merijalkaväkeen. Ennen kirjailijaksi ryhtymistä Ludlum näytteli ja tuotti Broadwaylla ja Off Broadwaylla sekä teki äänirooleja mainoksiin.

Ludlumin ensimmäinen romaani *Scarlatti* (*The Scarlatti Inheritance*) julkaistiin vuonna 1971. Ludlum kirjoitti urallaan yhteensä 21 romaania, joista jokainen nousi *[[The New York Times]]in* bestsellerlistalle. Monesta Ludlumin romaanista on tehty elokuva, joista tunnetuimpia ovat Jason Bourne -sarjan elokuvat.

Ludlum kuoli sydänkohtaukseen vuonna 2001.

## Teoksia
* *Scarlatti*, 1971
* *Verinen viikonloppu*, 1972
* *Omertan laki*, 1973
* *Pahan kauppamiehet*, 1974
* *Marssi Roomaan ja Omahaan*, 1975
* *Vastaisku*, 1977
* *Verirahat*, 1978
* *Mataresen merkki*, 1979,  
* *Medusan verkko*, 1980, 
* *Paholaisen mosaiikki*, 1982
* *Salaliitto*, 1984
* *Medusan isku*, 1986, 
* *Salainen Ikaros*, 1988
* *Medusan sinetti*, 1990
* *Scorpioiden seitti*, 1993
* *Tuhon veljeskunta*, 1995, 
* *Mataresen tuho*, 1997, 
* *Valonkantaja*, 2000, 
* *Operaatio Haades*, yhdessä Gayle Lyndsin kanssa, 2000 
* *Sigma – pahan perilliset*, 2001, 
* *Imperiumi*, 2001, 
* *Tristanin petos*, 2003, 
* *Merkitty mies*, 2006, 
* *Vihollinen*, 2007, 
* *Medusan perintö*, 2008, 
* *Medusan ansa*, 2009, 
* *Medusan petos*, 2010, 
* *Medusan valhe*, 2011, 
* *Medusan tähtäin*, 2012, 

## Lähteet
Silja

**Silja** tarkoittaa seuraavia:

* Silja, naisen etunimeä
* F. E. Sillanpään romaanin *[[Nuorena nukkunut]]* päähenkilö
* Teuvo Tulion ohjaaman elokuvan *[[Nuorena nukkunut (vuoden 1937 elokuva)|Nuorena nukkunut]]* päähenkilö
* *[[Silja – nuorena nukkunut]]*, Jack Witikan ohjaama elokuva vuodelta 1956
* Silja Line, virolaisen laivanvarustamo Tallinkin omistama markkinointinimi
* Silja, sukunimenä:
** Anja Silja (s. 1940), saksalainen oopperalaulaja.

## Katso myös
*Siljan, järvi Ruotsissa
Tsageri

**Tsageri** () on kaupunki Tsagerin piirikunnassa Ratša-Letškhumi ja Kvemo Svanetin hallintoalueella Georgiassa. Se sijaitsee 475 metriä merenpinnan yläpuolella Tskhenistsqali-joen, Rionin sivujoen, oikealla rannalla. Vuoden 2014 väestönlaskennan mukaan kaupungissa oli noin 1&nbsp;320 asukasta, joista suurin osa oli georgialaisia.

## Historia
Keskiajan Georgiassa Tsageri toimi piispanistuimena. Kaupungissa oli katedraali, jota 1700-luvun alun maantieteilijä Vakhušti kuvasi sanoin "Tsagerin kupolikirkko, erinomaisesti rakennettu". Entisöijät muunsivat 1800-luvun lopussa alkuperäistä kolmilaivaista basilikaa huomattavasti: alkuperäiset seinämaalaukset, joihin kuului kuningatar Tamarin ja hänen poikansa Giorgi IV:n muotokuvat, hävisivät samalla.  

Venäjän keisarikunnan aikana ja Neuvostohallinnon alussa Tsageri toimi Letškhumin ujezdin hallinnollisena keskuksena. Se sai kaupunkioikeudet vuonna 1968.

## Kulttuuri ja uskonto
Kaupungissa on Georgian patriarkaatin Tsagerin ja Lentekhin piispan residenssi. Paikallisessa museossa esitellään tuhansia arkeologisia esineitä, jotka on löydetty alemman Svanetian ja Letškhumin alueilta.

Tsagerin kaupungin lähistöllä on Muristsikhen keskiaikaisen linnoituksen rauniot. Linnoitus saattoi olla kristityn teologin Maksimos Tunnustajan (n. 580–662) pako- ja kuolinpaikka. Paikalla on edelleen Pyhälle Maksimokselle omistettu luostari. Keskiaikaisten aikakirjojen mukaan läheisissä Khvamlin luolissa on Georgian kuninkaiden aarrekammio. Ne on luetteloitu Georgian kansallisten monumenttien joukkoon, ja viime aikoina tutkijat ovat kiinnostuneet niistä uudelleen.  

## Lähteet
Vipu

**Vipu** tai **vipuvarsi** on yksinkertainen mekaaninen kone. Vipua käytetään, kun tarvitaan suurta voimaa. Vivun avulla voidaan pienellä voimalla ja suurella liikkeellä tuottaa suuri voima ja pieni liike periaatteella: "*mikä matkassa hävitään se voimassa voitetaan.*"

Vipu pysyy tasapainossa, jos siihen kohdistuvien momenttien summa on nolla tukipisteen suhteen. Yksinkertainen vipu, jonka molempiin päihin vaikuttaa voima, on tasapainossa, jos
:{F}_{1} D_1= F_2 D_{2}, 
missä F on vipuun kohdistuva voima ja
D on vipuvarren pituus, eli voiman kohdistuspisteen ja tukipisteen välinen etäisyys. Tämä **vipusääntö** tunnettiin jo antiikin Kreikassa. Esimerkiksi Arkhimedes esittää geometrisen todistuksen sille teoksessaan *Tasapainosta* (kreik. Περὶ ἐπιπέδων ἱσορροπιῶν).

Metrin pituisella vipuvarrella ja kymmenen newtonin voimalla väännettäessä vipuun kohdistuu kymmenen newtonmetrin momentti tukipisteen suhteen. Säännön mukaan vastaava momentti voidaan tuottaa kymmenen metrin pituisella vipuvarrella ja yhden newtonin voimalla.

## Erilaisia vipuja
Vivut voidaan jakaa kahteen ryhmään, yksi- ja kaksivartisiin vipuihin. Vipu on yksivartinen, jos kaikki siihen vaikuttavien voimien vaikutuspisteet ovat tukipisteen samalla puolella, muussa tapauksessa kaksivartinen.

## Vipuvarteen perustuvia laitteita
Vipuvartta voidaan käyttää myös esimerkiksi maalipurkkien avaamisessa, jolloin akselin tukipiste on lähellä sen toista päätä. Toisesta päästä painamalla saadaan moninkertainen nostovoima, joka nostaa maalipurkin kannen pois paikoiltaan. Vipuvarren ideaa hyödynnetään myös monissa työkaluissa ja mekaanisissa laitteissa.

* Airo
* Rautakanki
* Keinulauta
* Tasapainovaaka
* Pähkinänsärkijä
* Sakset
* Sorkkarauta
* Lenkkiavain
* Kottikärry
* Vipukeihäs

## Lähteet

## Aiheesta muualla

*Astel-hanke: Vipu
Pyhän Laurin kirkko

**Pyhän Laurin kirkko**, Pyhälle Laurentiukselle omistettu kirkko, tarkoittaa seuraavia suomalaisia kirkkorakennuksia:

* Isonkyrön vanha kirkko
* Janakkalan Pyhän Laurin kirkko
* Lohjan Pyhän Laurin kirkko
* Mynämäen Pyhän Laurin kirkko
* Perniön Pyhän Laurin kirkko
* Vantaan Pyhän Laurin kirkko
* Pyhän Laurin kappeli Vantaalla
* Pyhän Laurin kappeli Helsingin Lehtisaaressa 
* Pyhän Laurin kappeli, kirkkorakennus Kolarissa
* Pyhän Laurin kirkko, rauniokirkko Hämeenkoskella.
Lawrence Kohlberg

**Lawrence Kohlberg** (25. lokakuuta 1927 Bronxville, New York – 19. tammikuuta 1987) oli yhdysvaltalainen psykologi. Hän toimi professorin ammatissa sekä Chicagon että Harvardin yliopistoissa, ja hänet tunnetaan erityisesti työstään moraalisen kehityksen tutkimusten parissa. Kohlbergin työt heijastavat ja laajentavat edeltäjänsä, Jean Piagetin, kognitiivisen kehityksen teoriaa. Hänen töilleen perustivat työnsä uudet tutkijat kuten Carol Gilligan.

Kohlberg tunnetaan parhaiten teorisoimistaan moraalin tasoista joita oli alun perin kuusi. Kohlbergin mukaan aikuinen ihminen saavuttaa tyypillisesti neljännen tason; tasoja 3–4 kutsutaankin yhteisesti konventionaaliseksi tasoksi. Kuudes taso yhdistyi myöhemmin sitä edeltävään tasoon, koska näihin niin kutsuttuihin postkonventionaalisiin tasoihin ei kovin moni ihminen koskaan yllä. Teoria perustuu Kohlbergin väitöskirjaan, jossa hän tutki 72 chicagolaista nuorta valkoihoista miestä. Myöhemmin hän laajensi tutkimusjoukkoaan.http://relong.myweb.uga.edu/ 

Tasot:
# Auktoriteetin rangaistuksen uhalla synnyttämä tottelevaisuus.
# Oman edun tavoittelu reilun pelin säännöillä tapahtuvana, kaikkia osapuolia hyödyttävänä vaihtona.
# Hyvien ihmissuhteiden moraali, johon kuuluvat kiltteyden ja yleisemmin hyvän maineen käsitteet sekä huolenpito toisesta. Tässä vaiheessa tärkeiksi käsitteiksi kehittyvät myös luottamus, uskollisuus, kunnioitus ja kiitollisuus.
# Moraali vastuuna yhteiskunnan hyvinvoinnista; sääntöjen ja lakien noudattaminen yhteiseksi hyväksi.
# Moraali yhteiskuntasopimuksena ja abstraktina yksilön oikeuksien hyväksymisenä.
# Yleisiin oikeudenmukaisuuden periaatteisiin nojautuva moraali, jossa yksilöillä on arvo itsessään.

Nykyään tasot luokitellaan kolmeen osaan, joissa on jokaisessa kaksi vaihetta.
#Esimoraalinen, esisovinnainen taso
#Sovinnaisen moraalin taso
#Periaatteellisen moraalin taso
## Aiheesta muualla

* Anu Pietikäinen: Lawrence Kohlberg ja moraalikehityksen vaiheet. Tampereen yliopisto, Avoin yliopisto.